PROSUDBE VLAŠIĆEVA EVANĐELISTARA 
O pedesetoj obljetnici Evanđelistara o. Petra Vlašića 


Jerko FUĆAK 


Prošloga se listopada navršilo pedeset godina otkad je u Dubrov- 
niku izašao Evanđelistar koji je uz suradnju sedmorice svećenika kroz 
sedam godina pripremao dalmatinski franjevac o. Petar Vlašić! To je, 
inače veoma brižljivo i savjesno pripremano djelo, već prije no što je 
izašlo, ali napose nakon toga, bilo predmetom mnogih prosudba, oštrih 
sudova te oko dvije godine dugih i veoma neugodnih polemika, 

Plod su tih prosudba i sudova — danas je to jasnije nego prije 
50 godina — mnoge spoznaje koje su veoma korisne i u ovo vrijeme 
prevođenja liturgijskih knjiga. Zato smatram da je prikladno komemo- 
rirati ovu pedesetogodišnjicu upravo nekim izvacima iz tih prosudba. 

Kad je Vlašićev Evanđelistar već bio na pomolu, napisao je Ivanko 
Vlašićak osvrt na Ivekovićeva Čitanja i Evanđelja s izričitom namjerom 
da dadne sugestije kako doći do najčistijega jezika u Poslanicama, 
Evanđelju i Trebniku (Obredniku). U vezi s najavljenim Vlašićevim 
Evanđelistarom izriče bojazan da ni on neće biti ono što se očekuje, 
»jer Dalmatinci nijesu baš jezični čistunci«. »Jedan čovjek«, smatra 
Vlašićak, »nije za to. Tu treba da se nađu na okupu naši najvještiji 
ljudi. Oni treba da izrade nešto, u što se neće dirati stotinu godina. 
Treba da misle na to, kako to ima da vrijedi za sve Hrvate katolike 
u Jugoslaviji.« 

On predlaže i konkretne ljude koji bi za taj posao bili najpriklad- 
niji: »Fra Markušić, fra Škarica, fra Didak Buntić i Izidor Poljak iz 
Herceg-Bosne, Lajčo Budanović, Blaško Raić i Ante Probojčević izme- 
đu Bunjevaca; Fran Binički i Milan Pavelić iz senjske biskupije; Josip 
Lovretić iz đakovačke biskupije; Rittig i još koji iz zagrepske arcibi- 
skupije. Da: iz Dalmacije možda Šegvić i Lovre Katić. Svakako bi dobro 
došao i ponajbolji poznavalac latinskoga jezika u nas, Ferdo Heffler.« 


1V. o, Petar Vlašić. Podaci o životu: Vjesnik franjevačke Provincije sv. Jeromima u 
Dalmaciji i Istri 11(1969), 114—115. Zanimljivo: ni u tom članku ni u Govoru o. Benka Tulića, 
provincijala (115—116) nema ni spomena o tom da Vlašić preveo Evanđelistar. Taj članak 

iža inače dosta detaljan curriculum vitae 0. ića. Iz njega doznajemo da je Vlašić 
nakon svršene teologije u Dubrovniku) Bibliju irao 1906—1908. u Insbrucku i bio profe- 
šor Sv. pisma u Dubrovniku od 1308—1924. i 19411949. 

»Taj bi odbor utanačio pravila, kojih se valja držati kod toga posla. 
On bi onda između sebe odabrao trojicu, koji bi stvar produbli. Iza 
toga bi oni povjerili jednome između sebe, neka se primi posla. Kad 
bi taj bio poslom gotov, iznio bi ga pred onu drugu dvojicu. Iza toga 
bi trebalo rabotu iznijeti u "Katolički list' na javno pretresivanje.« 

»Tako bismo došli do izvrsna, savršena teksta, oko kojega bi radili 
naši najvještiji ljudi, oko kojega bi se povoljice izredali svi mogući 
kritici.«2 

Plan po sebi idealan. Izvrsno osjeća da je za ovakav posao potre- 
ban ekipni rad. Samo je za naše prilike premalo realan način na koji 
Vlašićak zamišlja rad takve ekipe (pokazali su to neki slični pokušaji 
i u najnovije vrijeme), a još nerealnije to da bi jedan prijevod mogao 
kroza sto godina nepromijenjen vrijediti (jezk je živ i razvija se) i ne- 
osporan biti među svim Hrvatima u Jugoslaviji. Koliko je taj pri- 
jedlog doista nerealan, pokazala je i (doista žučljiva) diskusija oko 
njega. 

Na Vlašićakov se članak mjesec dana kasnije osvrnuo Petar Vlašić, 
čiji je Lekcionar (bar u neku ruku ekipno djelo) upravo doštampavao s 
»Izvan svake je sumnje potrebno«, kaže Vlašić odmah na početku, »da 
u crkvenim našim knjigama imađemo što ljepši i što čišći hrvatski je- 
zik. No to nije dosta. Ima i drugih zahtjeva, koji su još važniji, i 
na koje se kod sastavljanja crkvenih knjiga mora veoma brižno paziti.« 
On spominje i dosta opširno obrazlaže tri: vjernost prijevoda, osebuj- 
nost biblijskog odnosno crkvenog stila i tradiciju. »Ovo je troje tako 
nužno u prijevodu Biblije ili crkvenih molitava, da je bolje te u slu- 
čajevima gdje drugojačije ne može da bude pretrpi štogod i jezična 
strana nego, da se ogriješimo o koji od tih triju zahtjeva« (str 303). 

Prevodilac svjetovne knjige može biti i slobodniji, ali prevodilac 
je Biblije »u savjesti obvezan, da što vjernije prikaže smisao izvor- 
nika... Inače prijevod nije za službu Božju i nijedna ga crkvena vlast 
neće moći odobriti« I to je baš najveća muka svakoga prevodioca 
Svetoga pisma. Kad toga zahtjeva ne bi bilo, mogao bi prijevod na 
mnogim mjestima biti ugodniji, jasniji i mekši. »Dok se prevode po- 
vijesne knjige sv. Pisma«, nastavlja Vlašić, »ide kako tako, ali kad ti 
dođu proročke knjige, ili psalmi, ili Pavlove poslanice, tu je prevo- 
diocu da svisne od muke. Kako da na hrvatski glatko prevedeš 
neke periode Pavlovih poslanica, koje su zamršene u grčkom izvorniku, 
još zamršenije u Vulgatinom prijevodu, nejasne u svim prijevodima 
starim i novim? Valja čuti velikane: sv. Jeronima i Ivana Hrisostoma, 
pa da čovjek uvidi, kolika je muka razumjeti Pavla, a nekmoli ga 
glatko prevoditi! To se isto može reći i o nekim crkvenim molitvama« 
(str. 303). Zato nisu dostatni samo poznavaoci jezika, bili oni i naj- 
izvrsniji, nego treba da na poslu budu i bibličari (što i Vlašićak nak- 
nadno priznaje, ali samo to!). 

»Biblijski stil ima i svoj posebni kolorit. Ima nešto specijalno svo- 
ga, česa nećeš naći ni u jednoj drugoj knjizi. Nešto što opaziš čim 
staneš čitati Bibliju; nešto mističnog, božanskog, što daje unkciju po- 


2 VLAŠICAK, Hrvatski ješi 
LAŠIĆ, Petar, Hrvatski jezi 
7201921), 305.56. 


crkvenim knjigama: KL 72(1921), 246. 
u crkvenim knjigama (Osvrt na članak g. Ivanka Vlašićka): 

božnosti. Crkva je u mnogočem u svojim molitvama nasljedovala bi- 
blijski stil.« (str. 304). Taj bi kolorit, koliko je moguće, trebalo zadržati 
u prijevodima. Bez njega Pismo gubi svoju slast i jedrinu, djeluje kao 
razvodnjeno vino ili kao prigrijana juha. I nije ni moguće, a ni po- 
trebno, da se prevodilac otme tome stilu i koloritu. »Kancelarije imaju 
svoj stil, dodaje Vlašić izvrsno, vojničke oblasti svoj vlastiti, obični 
razgovor također svoj posebni, pa nitko nema prava da zamjeri, ako i 
u crkvama vlada neki posebni stil. Digni uzvišenom spjevu velike su- 
bote: 'Exultet' pointu crkvenog stila, prevedi ga onako kako bi 
strogo tražila gramatika i sintaksa modernih jezika, pa da vidiš koliko 
će u tom jeziku biti manje krepčine, manje ljepote, manje zanosa, nego 
u izvorniku. Same riječi namješta Crkva u svojim molitvama redovno 
tako, kako će glavna ideja što više odskočiti .. .« 

Vlašić smatra da na osebujnost biblijskog i crkvenog stila spada 
npr. genitiv imenice mjesto pridjeva (hebrejski genitiv) i postavljanje 
pridjeva iza imenice. Nije npr. isto Dolazak slave velikoga Boga i slavni 
dolazak velikoga Boga, ni Bog ljubavi i Ljubazni Bog, niti Oče naš 
koji jesi na nebesima i Oče naš nebeski (kako zastupa Vlašićak za 
svojim »učidrugom« M. Rukom), a tako ni Duh Sveti nije nikako isto 
što i Sveti Duh. 

U potvrdu svojim tvrdnjama navodi Vlašić kritike vrhunskih bi- 
blijskih stručnjaka na upravo izašao njemački prijevod Novoga zavjeta 
od Schlčgela. Oni mu svi jednodušno zamjeraju što je Novi zavjet na- 
umice preveo bez ikakvih hebraizama, grecizama i latinizama, pa tako 
npr. In manus tuas commendo spiritum meum prevodi s Ich stelle 
dir mein Leben zur Verfiigung, ili Benedicta tu in mulieribus s Du 
gliickliches Weib! 

Kao treći zahtjev dobra biblijskog prijevoda spominje Vlašić jednu 
doličnu vjernost tradiciji. Tu će se, predmnijeva Vlašić, »braća iz Ba- 
novine« teže složiti s Hrvatima iz Dalmacije. Oni će ovima uvijek pred- 
bacivati neke starinske izraze. Ali treba se sjetiti da je liturgija na 
narodnom jeziku u Banovini tek nedavno započela, a u Dalmaciji se 
od davnine sva služba Božja, osim mise, izuzevši čitanja, obavljala na 
narodnom jeziku. Zato su neki izrazi već u krv ušli i narodu i sveće- 
nicima. To je Vlašić opazio putujući naumice dvaput Dalmacijom i 
raspitujući se o željama svećenika u tom pogledu. Svi su oni uglavnom 
za to da »i u novom Evanđelistaru ostanu oni neki općeniti izrazi, koji 
su od davnina utvrđeni, a nalaze se u svim evanđelistarima, što su 
poslije bili u porabi, a boljom riječju neka se zamijene oni izrazi, koji 
ili su, ako ne pogrešni, 
a to nerazumljivi i loši« (str. 305). Kao primjer zato navodi: Štenje i 
U dni one, što ih je zadržao u svojem Lekcionaru. Na kraju se poziva 
na to »da naši Otočani, i uopće svi Dalmatinci nepoćedno (sic!) primaju 
sve novotarije u crkvi: pa je dobro i potrebno računati i s tom okol- 
nosti«, premda možda i nisu onako osjetljivi kao oni afrički vjernici 
kad su po novom Jeronimovu prijevodu čuli da je Jona zaspao pod 
bršljanom, a ne pod tikvom, kako je to stajalo u staroj Itali. Digli su 
toliku galamu, da je biskup bio prisiljen narediti neka se čita po sta- 
rom prijevodu. 

Vlašićak je Vlašiću odgovorio odmah u slijedećem broju Katoličkog 
lista.4 Prihvaća da na prijevodu mora surađivati i bibličar. Priznaje na- 
čelno i potrebu vjernosti tekstu, ali samo s dodatkom ako je to ikako 
moguće. Uviđa i potrebu da se zadrži »što više staroga biblijskoga sjaja 
u svim prijevodima — inače bismo imali pred sobom leptira, kome su 
nemile ruke istrusile sav prašak s njegovih sjajnih krila. Ipak se treba 
i ovdje prilagođavati narodu! Treba da i narodni jezik dođe do svoga 
prava...« (str. 315). Tako osporava da se treća božanska osoba ima 
zvati Duh Sveti, jer, uostalom, i staroslavenska tradicija ima Svjatoga 
Duha. A što se tiče tradicije, trećega Vlašićeva zahtjeva, Vlašićak odre- 
šito piše: »Svaka čast starini, ali mi ne ćemo i ne možemo da naslijepo 
prihvatimo dalmatinske tekstove«, jer »Dalmatinci od svih Hrvata pišu 
najlošijim jezikom, najtvrđim stilom ...« Tako je Vlašićak ostao posve 
dosljedan svojoj uvodnoj tvrdnji da i nakon Vlašićeva pisanja ostaje 
kod svih svojih misli. 

U diskusiju je nekoliko mjeseci kasnije — u povodu odobrenja 
i prevođenja jedinstvenoga obrednika za cijelu Hrvatsku — ušao i dr 
Dragutin Kniewald. On se zalaže za neku sredinu »između Ivekovićevih 
puritanskih nastranosti i dosad u nekim krajevima uobičajenih obli- 
ka« (kao što je npr. Štenje). Iz iskustva što ga je stekao priređujući 
prijevod Rimskog misala preporučuje on »da prevodioci i ispravljači 
jezika budu svećenici. Svjetovnjak će, kaže on, uvijek više paziti 
na filološku stranu prijevoda, pa će unijeti u prijevod neke svoje po- 
sebne nazore, a svećenik će — pretpostavljajući naravski da je filo- 
loški izobražen i da dobro pozna i latinski i hrvatski jezik — moći 
dati boljeg i savršenijeg izražaja teološko praktičnoj svrsi... I upravo 
zato sumnjam hoće li novi dalmatinski evangelistar, što ga s velikim 
marom i troškom priređuje o. Vlašić, udovoljiti svim opravdanim zah- 
tjevima, koji se stavljaju na jedinstveni evangelistar za sve hrvatske 
biskupije... Kod prijevoda valja više paziti na smisao, nego na 
ropsko nasljedovanje poretka riječi.« 

Neposredno prije nego što će lekcionar izići iz tiska progovorio je 
o njemu i sam Vlašić.* On veli da je njegov lekcionar od svih biskupa 
Dalmacije, Bosne i Hercegovine primljen kao liturgijski tekst, a nada 
se da će ga i biskupi Banovine odobriti za svoje biskupije. 

Svjestan je već unaprijed da svi neće biti zadovoljni njegovim pri- 
jevodom. Bilo bi preuzetno to i misliti, kad se zna da i najbolja djela 
imaju svojih nedostataka. Zato je on s velikim strahom i preuzeo ovaj 
»škakljivi posao«, svjestan da je »puno lakše koju mu drago drugu 
knjigu izdati, znanstvenu ili pučku, nego li liturgijsku, koja je 
danomice svakomu u rukama, i za koju bi svak želio da je 
prema njegovom ukusu« (str. 507). Onda iznosi mali histo- 
rijat svoga pothvata. 

Već se preko dvadeset godina u Dalmaciji, Bosni i Hercegovini 
osjećala i izricala potreba novoga lekcionara. Bilo je pokušaja da se ta 
želja i ostvari, ali su svi dosad ostali bez uspjeha. Zadarski su bogo- 


4 VLASIC, Ivanko, Još o »Hrvatskom jeziku u crkvenim knjigama«. (Odgovor 0. 
Petru Hoi Moi 8157316. pok oo kori 
ir Dragutin, Hrvatski jezik u bogoslužju: 1921), 
€ VLASIĆ, Petar, Evanđelistar: KL, T2(1921), 506-510. | : 

slovi u tom poslu posustali. Zadarski profesor bogoslovije (Počina) 
priredio je novi lekcionar, ali se njegov rukopis izgubio, kad ga je 
poslao na ogled ordinarijima Dalmacije. U Splitu ima rukopis Evan- 
đelistara koji je preveo o. Vlahović, dominikanac: prestrašile su ga 
primjedbe mnogih na tiskani ogled prve stranice, pa je odustao od 
posla. U biblioteci grada Splita leži i rukopis Mate Škarice (koji je 
odustao od posla kad je čuo da Vlašić izdaje). Bura je kritika zaustavila 
i djelo vrijednog trudbenika Čebušnika. I u Dubrovniku su dva sve- 
ćenika počela priređivati lekcionar, ali su i oni posustali: jedan je 
preveo desetak poslanica, drugi dvadesetak evanđelja. 

Vlašić se, znajući sve to, još 1914. prihvatio posla na poticaj dubro- 
vačkoga biskupa Marčelića, »koji je jednom zgodom kazao, da će rado 
založiti i svoje svečano biskupsko odijelo, samo da vidi ostvarenu ovu 
svoju davnu želju.« Vlašić se, kaže, nije pouzdavao u svoje sile, a ne 
posve ni u sile Odbora, koji je biskup imenovao za pregledavanje i 
ispravljanje njegova prijevoda. Zato se s mnogima savjetovao, osobito 
u pogledu nekih izraza koji često dolaze u lekcionaru. U tu je svrhu 
dvaput prošao Dalmacijom od Kotora do Zadra. Želio je posavjetovati 
se i sa sarajevskim nadbiskupom Šarićem, ali mu to nije uspjelo. 
Kanio je prijevod poslati na pregled i u Zagreb, ali su ga neki od toga 
odvratili, da se rukopis ne bi izgubio kraj nesređenih prilika nakon slo- 
ma austro-ugarske monarhije. A osjećao je potrebu ne toliko da netko 
pregleda prijevod, koliko da ga prevodilac i još netko zajedno 
pregledaju te da u dogovoru riješe teža i spornija mjesta. A kad je 
rukopis predao u tisak, razaslao je po svim župama poziv na pret- 
platu (»predbrojbu«) i ujedno zamolio da mu svećenici pošalju svoje 
prijedloge i želje. Tu se baš našao u bezizlaznoj muci: »Prijedlozi 
dolaze protuslovni. Iz Banovine pišu, da ne bismo upotrebljavali po 
dalmatinsku Krst, nego Krist, a iz Dalmacije pišu: 'za ljubav 
Božju, nemojte se povesti za zagrebačkom školom, pa pisati Krist, 
Isus Krist: toga naš narod ne razumije, nego Krst, Isukrst, 
kako svugdje narod izgovara, i kako su svi hrvatski stariji pisci upo- 
trebljavali. Razni pišu, da se 'Dominus« prevodi sa 'Gospod', jer 
da je to strogo crkvena riječ, koja se samo na Boga odnosi, dočim se 
in' kaže za svakoga čovjeka: drugi opet neće 'Gospod', jer da je 
. 'Sequentia s. Evangelii' neki su predlagali, da 
se prevede 'Nastavak s. Ev. drugi su bili za to, da ostane kako 
je u Evanđelistarima srednje Dalmacije i Bosne-Hercegovine, naime 
*'Nasljedovanje sv. Ev.; nekoji iz dubrovačke biskupije upor- 
no su tražili, da ostane kako u dubrovačkim Evanđelistarima: 'Sli- 
jedeća sv. Ev.' Jedni su opet predlagali 'Slijedeće' ili 'Sli- 
jede riječi". Najviše ih je bilo za 'Slijedi sv. Evanđelje', 
pa smo tako i stavili... Najviše je dolazilo želja u pogledu 'Štenja'. 
Opće je mnijenje bilo, da se ta riječ uzdrži i u novom Evanđelistaru... 
Hajde sada ugoditi kraj ovakovih protuslovnih prijedloga? Dolazilo je 
čovjeku, da uzme sav rukopis i na vatru ga baci, pa da se prihvati 
drugog posla« (str. 508). 

Još lekcionar nije ni izašao, a već se izriču sumnje o njemu. Po- 
glavito zato što je priređen u Dalmaciji od Dalmatinaca. Ta je sumnja 
veoma neugodno odjeknula među dalmatinskim svećenstvom. Jer »ako 

koji dalmatinski pisac piše loše hrvatski, ne smije se odatle zaklju- 
čivati, da svi loše pišu; kao što se ne može kazati, da svi u Ba 
novini pišu lijepo hrvatski, zato jer nekoji pišu« (str. 508). 

»Ja sam«, opravdava se Vlašić, »sa svojim časnim Odborom na- 
stojao izbjegavati svaki 'Aubrovčanizam' i 'dalmatinizam'!. 
Za podlogu je s jezične strane služio Daničićev, dotično Vukov (sic! 
J. F.) prijevod, u mnogočem i Čebušnikov i zaslužnog Kaptola Vrh- 
bosanskog (Evanđelja i Djela Apostolska). Pri tom sam uzeo u obzir, 
gdje god su mi se činile opravdanima, i filološke opaske dra Zagode 
i dra Sovića iznesene u 'Bogoslovskoj Smotri' prigodom izdanja Če- 
bušnikova, dotično Vrhbosanskog prijevoda. Mi smo dosta svoga pu- 
stili, dosta izraza pregorjeli, koji inače ne bi bili loši, baš zato, da 
ne bi izgledalo, kao da je prijevod samo za Dubrovčane ili samo za 
Dalmatince.« Ali odmah dodaje da nije bilo moguće prihvatiti sve pri- 
jedloge: ni potpuni prekid sa starinom (kakvim npr. smatra zahtjev 
nekog mladog dubrovačkog svećenika da se za Evanđelje kaže Blaga 
vijest ili Blagovijest ili U onoj prigodi mjesto U ono vrijeme), a ni 
pretjerani jezični purizam (kojega dozu otkriva u Vlašićaku). Pri- 
hvaća, dakle, Kniewaldovo načelo: »Kompromis, ne diktatural«, te oče- 
kuje »da i braća u Zagrebu i iz zagrebačke Nadbiskupije, poprime što- 
god našega, kao što i mi primamo mnogo njihovoga. Pogotovo kad je 
Zagreb tek sada (1921) dobio dozvolu da smije Poslanice i Evanđelja 
pjevati na narodnom jeziku, a Dalmacija ima to pravo već od davnine. 

Njemu su, Vlašiću, Dalmatinci prigovorili da se u »Obredu Velike 
Sedmice« puno poveo za zagrebačkom školom. »Začudno! Nekoji Dal- 
matinci prigovaraju 'zagrepčanima' (sic! J. F.), nekoji iz Banovine pri- 
govaraju 'dalmatinizmu', a tkogod opet iz prikrajka više proti 'dubrov- 
čanizmu', Hajde se ti sad snađi sred takovih sudija? A ipak gledalo 
se ići zlatnom sredinom; gledalo se ugoditi i jednima i drugima i tre 
ćima. Ali eto i samo jedan izraz: Štenje, dovoljan je da nas razdvoji. 
Na koncu konca: ako braći u Banovini, završava Vlašić kao ono zemljak 
mu Kašić prije gotovo trista godina, ako, dakle, braći u Banovini smeta 
staroslavensko Štenje, a oni neka s blagoslovom Božjim pjevaju 
Čitanje; ne će sagriješiti smrtno« (str. 509). 

Dodajmo ovdje još nešto. Vlašić je u ovom kontekstu nabrojio je- 
zične navike s obzirom na Štenje—Čitanje u Dalmaciji, Bosni, Herce- 
govini, u senjskoj i zagrebačkoj biskupiji, a za đakovačku iskreno kaže 
da ih ne poznaje. To je bilo dosta da mu Vrhbosna odvrati pravim 
rafalom: »Ako je on i u drugim prepornim pitanjima tako slabo upu- 
ćen o prokušanoj i davnoj praksi đakovačke biskupije, i ako se i ostala 
gospoda izdavači naših jedinstvenih crkvenih knjiga nijesu interesirali 
za mišljenje svećenstva đakovačke biskupije, onda... mi ih ne ćemo 
moći ni uz najbolju volju primiti. To je sasvim naravno. Jer što ostale 
biskupije većim dijelom s obzirom na hrvatski jezik istom danas traže, 
to mi već 70 godina imademo«.? 

I još nešto: Ćirilicom naslovljeni dubrovački list Dubrovnik unosi, 
nešto kasnije, u ovu polemiku još jedan neugodan registar. U prikazu 
Vlašićeva Evanđelistara najprije se okomljuje na dubrovački evanđeli- 


7 pm, «Kruh nebeski« ili »Novi vijenac«: Vrhobosna 49(1921), 167. 

star iz 1841, »koji je po dubrovačke katolike bio predmet muke i sti- 
da«, zatim dosta zajedljivo prigovara što se u Vlašićevu predgovoru 
govori samo o hrvatskem jeziku, a knjiga je namijenjena svim katoli- 
cima u Jugoslaviji. Najvrednije su mu jezične opaske, a bile bi još 
vrednije da nisu onako tendenciozno obojene (ne prihvaća se npr. riječ 
vjerovnik, jer Bogišić ima dužilac, a Daničić rukodavalac; prigovara se 
što se u litanijama zazivaju Redovnici i Leviti, a ne Kaluđeri i Dijaci). 
Opaženo je i to da je ispuštena molitva za kralja. Ali je svakako naj- 
oštriji završetak prikaza: »Što dakle da se konačno reče o novom 
Evanđelistaru? To da je on svakako jedna dobit za naš narod, hvala 
Daničiću, Vuku i knjižari »Jadran«; a i uviđavnosti priređivača. Razlika 
je između staroga i novoga Evanđelistara golema. Ne ostaje nego da se 
iz njega istjeraju one neke nametnice i zagrebačke pritrusine, što su 
se u nj ušuljale; pa će bit uprav kako treba... Ne ostaje drugo, nego 
da svak ispravi sam ono što treba svakako da se ispravi. Ne bi pak bilo 
pravo vele se ljutiti na priređivače: jer nije njima bilo lako ne obazri- 
jeti se na prigovore ranketivijeh nekijeh ropotara iz Zagreba, kojijem je 
i tako bilo preveć i ovo što su priređivači učinili bez obzira na njihov 
kajkavski areopag.«? 

Već dva broja kasnije replicira Vlašićak opet Vlašiću. Evanđelistara 
još nije vidio, ali sudi po Vlašićevu članku i već u samom naslovu 
nailazi na »oštro trnje«, koje duboko prodire u pravo hrvatsko srce«. 
U njemu mu se ne sviđa već prva riječ Evanđelistar. Smatra da bi bolje 
bilo: Evanđeljnik, Evanđeljnica, ili još bolje Evanđeonik, Evanđeonica 
(mene to i odveć podsjeća na umivaonik ili kupaonicu, a premalo na 
knjigu, premda sličnu knjigu doista zovemo Obrednik), Prigovara riječ 
dozvolom mjesto koje predlaže dopuštenjem. Napose ga smeta što su 
imena suradnika u genitivu, a prezimena u nominativu. Čudi se zašto 
Vlašić tako uporno brani Štenje. Odlučno se zalaže za Krist mjesto 
Krst, već i zato što krst u nas znači sakramenat, a i križ. Odlučno je 
protiv arhaizama. Tu ne poznaje kompromisa: »... ako želimo u crkvi 
arhaizme, poprimimo staroslavenski tekst; želimo li uvesti najnoviji 
govor, gledajmo da u crkvene knjige prodre naša najčišća riječ, kako se 
razliježe iz narodnih ustiju (samo: kojih, kojega kraja? J. F.) U crkvi 
neka naša riječ žubori tihano, nježno, milo poput svetoga vrela, koje 
nema na dnu blata, a na površini žabokrečine. Ili — ili! Tek pamtimo: 
Bogu biserje! S&4mo biserje — bilo staro, bilo novo! Neukusno 
je, mislim, miješati ga.«* I konačno insistira na svom prijašnjem sudu: 
da Dalmatinci poprijeko lošije pišu od svih ostalih Hrvata. 

I napokon je, neposredno nakon ovoga Vlašićeva članka (objavlje- 
na u Katoličkom listu od 27. listopada 1921), izašao Evanđelistar to jest 
Epistole i Evanđelja preko sve godine po novom Rimskom Misalu do- 
zvolom pape Pija X. udijeljenom dubrovačkom biskupu Dr. Josipu Mar- 
čeliću. Priredio sudjelovanjem kanonika; A. Liepopili, V. Barbić, I. Bo- 
žić, I. Fabris; te svećenika: V. Medini, V. Taljeran i N. Gjivanović — 0. 
Petar Vlašić franjevac. U Dubrovniku 1921. 


. L., Evanđelistar za našijeh katoličkijeh crkava objelodanjen u Dubrovniku 1921. Tek 
nekoti dr aka, Dubrovnik 11922), br. 40,3; 48.3; 30,5; 33 
ŠIĆAK, Ivanko, Bogu biserje! Odgovor 0. Petru Vlašiću: KL 72(1921), 532. 

Kratki je Uvod napisao biskup Marčelić, a u Predgovoru izložio je 
Vlašić svoje muke, svijest odgovornosti i prevodilačka načela. Uglav- 
nom, kratko i sažeto ono što je iznio u već rezimiranom prikazu i di- 
skusijama sa svojim kritičarima. Iz toga je Predgovora ipak vrijedno 
prenijeti završni odlomak: »Tkogod će, pregledavajući ovaj rad, kazati, 
da se imalo štošta drugačije prevesti; drugi će opet reći, da se imalo 
više paziti na jezik. Priznajem, da se nekoja mjesta mogu drugačije 
prevesti, neki ih uistinu drugačije i prevode: ja sam, gdje smisao bi- 
blijskog teksta nije posve jasan, odabrao prijevod, koji mi se činio naj- 
vjerojatnijim, proučivši uvažene tumače... Priznajem također, da bi 
duh našega jezika na mjestima tražio drugačiju konstrukciju, ali bi 
takova konstrukcija — čini se — razvodnila onu krepčinu, što se nalazi 
u biblijskom i crkvenom stilu. A svih nas bilo je jednodušno mnijenje, 
da je bolje, kad inače nije moguće, da u čemugod pretrpi gramatička 
strana, nego da trpi crkveni duh. Pri tom se pazilo i na to, da se raspo- 
ređaj riječi udesi, kako će biti zgodnije i za pjevanje; pa je i radi 
toga razloga konstrukcija riječi na mjestima drugačija nego li bi po 
strogim pravilima našeg jezika imala da bude.« (VI). 

Iza toga navodi Vlašić glavnija djela kojima se služio. Tu su naj- 
prije Misali i Evanđelistari (Latinski misal Benedikta XV, glagoljski 
od 1892, Schottov njemački od 1914, pa hrvatski Evanđelistari: Kašićev, 
Zadarski i Ranjinin, Bernardinov, Bandulavićev, Knežićev, Agjićev, Ive- 
kovićev), onda Teksti i prijevodi Svetog pisma (La Sainte Bible Poly- 
glotte od Vigourouxa, pa hrvatski prijevodi: Daničićev, Čebušnikov, Vrh- 
bosanski, Katančićev, Škarićev, talijanski Martinijev, njemački Allioli- 
jev) te napokon Pripomoćna sredstva (komentari: Hummelauerov, A. 
Lapideov, Calmetov, Fonckov i dr.). 

Odmah se, već u slijedećem broju Katoličkog lista (3. studenoga 
1921) na lekcionar osvrnuo dr Kniewald.» 

Nadovezujući se na Vlašićevu izjavu da su taj lekcionar kao litur- 
gijski prihvatili svi biskupi Dalmacije, Bosne i Hercegovine i na nje- 
govu želju da kao takav bude uveden i u Banovini, Knjewald kaže da 
je to želja i njegova i sviju: imati jedinstveni liturgijski tekst. Ali ovaj 
lekcionar ne smatra takvim, jer ima previše lokalni karakter dubro- 
vački. Trebalo ga je prirediti dogovorno sa svim biskupijama za 
koje se mislilo da bi ga imale prihvatiti. A s Banovinom prevodilac, 
kako i sam kaže, nije uopće stupao u dogovor. I dok Dalmatinci imaju 
dojam da se sjever drži grčevito svoga, dotle se na Sjeveru misli da 
Dalmacija nikako nije sklona na kompromis. Zato Kniewald ovaj lek- 
cionar smatra samo pokušajem do konačnog rješenja, kao što poku- 
šajem smatra i svoj prijevod Misala, kojega su čitanja biskupi odobrili 
i za liturgiju dok sveukupni jug. kat. episkopat ne izda službene zbirke 
Poslanica i Evanđelja.! 


10 KNJEWALD, dr Dragutin, Evanđelistar biskupije dubrovačke: 72(1921) 521-523. Knie- 
uldgru go sudu priklanja i dr A. SQpiletak?) u Glasniku biskupija bosanske 1 srijemske 
JLLU istom broju KL (str, 524) Kniewald izvješćuje da Će uskoro izaći taj njegov Misal 
Hrvatski j€ prijem razaca, kao i reda i čina mise, priredio Ketar (2) Vozite 
svećenik. biskupije čenjske..K kod prevođenja uz latinski i staroslavenski rimski misal služio se 
Vu-Daničićevim, Ivekovićevim, Simončićevim, Čebušnikovim, | sarajevskim prijevodom sv. Pisma, 
Sve posljedice, himne i improperije preveo je Milan Pavelić. “S jezične su st rane pregledali i 
ispravili savkoliki prijevod 1 iRurgijske dijele dr Fran Binički i Ante Šimčik. Egzegetske 
bilješke sastavio dr Franjo Zagoda, sveučilišni profesor u Zagrebu. Liturgijski je 1 de i bi 
lješke priredio 1 cijelu redakciju proveo profesdr. bogoslovlja dr Dragutin 

Kniewald osobito prigovara Medinijevu prijevodu himana i sekven- 
cija. Smatra da je Pavelićev prijevod bolji, makar mu se općenito pri- 
govara da je preslobodan. Medini prevodi riječi, kaže Kniewald, Pavelić 
smisao. A pjesnik mora prevoditi smisao, i to u pjesmi. 

Pri kraju Kniewald priznaje da je »prijevod poslanica i evanđelja 
lijep i dobar, a oprema solidna, ukusna i vrlo zgodna za liturgijsku 
upotrebu« (str. 523), premda je u pojedinostima drukčiji nego što bi 
bilo poželjno. Smatram da je gornja Hrvatska stavljena pred gotov 
čin, ali sad je lekcionar tu, i treba nešto učiniti da on bude prihvaćen 
i da se tako dobije jedinstven tekst hrvatskoga lekcionara, Da se nađe 
neki izlaz, on predlaže »da se odmah obrazuje stručni odbor svih bi- 
skupija, koji bi ovaj evanđelistar još jednom pregledao i sveukupnom 
jugoslavenskom katol. episkopatu (ili barem banovinskim biskupima) 
predložio promjene pojedinih provincijalnih riječi i fraza, kojih po 
mom sudu ne će biti ni stotina. Sve se to dade lako štampati na jednoj 
stranici koja se priloži evanđelistaru, te se prama njoj ispravi tekst 
barem za naše gornje krajeve. Tada bismo imali bar donekle jedin- 
stveni evanđelistar (privremeni, kako tumači kasnije, na str. 580), a 
ne bi bio uzalud onaj golemi trošak i posao, što je uložen u dubrovač- 
ki evanđelistar. Drugo, definitivno i potpuno jedinstveno izdanje, što 
bi imalo izaći autoritetom sveukupnog jugoslavenskog katoličkog epi- 
skopata imalo bi se odmah dati na priredbu stručnom interdijecezan- 
skom odboru« (str. 523). 

Nekoliko brojeva kasnije (u br. 48) »gosparu Kniewaldu« odgovara 
»Ratanensis« (Nedjeljko Subotić-Sabadini).!" Uredništvo ovaj intervent 
popraćuje svojom bilješkom. Izdavači liturgijskih knjiga, veli, moraju 
biti svjesni da njihovo djelo mora izdržati veoma oštru kritiku, koju 
traži i sam predmet — Riječ Božja, i ta teška okolnost da se istom 
nakon decenija može računati na novo izdanje. Zato rado otvara stupce 
svojega lista kritikama u tom pogledu. Tek moli da »raspravljanje 
bude prodahnuto čistom težnjom za istinom, bez žuči i primjese osob- 
nosti, te da branitelji i kritici izlaze s potpunim imenom«. U tom smislu 
donose i ovaj članak, premda se u mnogome s njime ne bi složili. 

U Kniewaldovoj kritici nazrijeva Ratanensi »dah provincijalizma, 
da ne rečem separatizma« (str. 568), a smatra da Dalmatincima nije 
do dalmatinizama ni dubrovčanizama, nego do same stvari. Kao po sebi 
razumljivo pretpostavlja da je svakom svećeniku dobro poznata grama- 
tika hrvatskog jezika, pa smatra da u pogledu gramatike i duha jezika 
nema spora. Ali važnijim od toga u liturgijskoj knjizi smatra biblijski 
kolorit i tradiciju našega jezika, što je, jedno i drugo, Crkva uvijek 
poštovala. A u pogledu tradicije, smatra on, Dalmacija i Primorje u 
nas ima svakako prednost, jer u gornjoj Hrvatskoj i nije bilo hrvatskog 
crkvenog jezika. Tako Ratanensis smatra strogo tradicionalno-crkvenim 
riječima ono što Kniewald smatra provincijalizmima. Vlašić je, nasta- 
vlja on, nastojao da sve svede na pravu mjeru, pa sumnja da bi inter- 
dijecezanski odbor, za koji Kniewald pledira, sretnije i savršenje rije- 
šio tu zadaću. Pa ni sam Kniewaldov misal nije priredio interdijece- 
zanski odbor, a biskupi su dopunski da se iz njega mogu u liturgiji 


12 RATANENSIS (SUBOTIC N.), Recimo još koju o dubrovačkom evanđelistaru: KL 
72(1921), 568—570. 

čitati poslanice i evanđelja. Osporava i Kniewaldovu tvrdnju da je 
dubrovački lekcionar samo pokušaj, ali nema ništa protiv toga da 
se za Banovinu dodaju ispravci, kojih, inače, Dalmaciji ne treba. 

Odmah u slijedećem broju (49) javlja se opet Kniewald, i to pod 
naslovom: Dubrovački ili opći lekcionar?:8 On smatra da je evanđelistar 
koji je bio namijenjen svim biskupijama morao sastaviti il pregledati 
stručni odbor sviju biskupija, a ovaj je sastavio odbor samo dubrovač- 
ke biskupije, a namijenio ga svima, kako to dokazuje sama naklada: 
6000 primjeraka. »Kako Dalmacija dolazi do toga, da ona svima drugi- 
ma diktira koji su uslovi dobra prijevoda? (str. 580). Samo u ime svoje 
tradicije? »I gornji krajevi«, odgovara zagrebački kritičar, »imaju svoju 
tradiciju, koju im je upravo tako teško napustiti, kao i Dalmaciji nje- 
zinu. Ni mi nijesmo zadovoljni s Ivekovićem, a ne slažemo se u mno- 
gom ni s Vlašićakom. Priznajemo, da je prijevod novog dubrovačkog 
evanđelistara bolji od dosadanjih službenih i poluslužbenih zbirka, ali 
ističemo, da nas ni on ne zadovoljuje potpuno — a mogao nas je zado- 
voljiti, da nas se je prije pitalo.« (str. 580). (Drugo je s Misalom što ga 
je Kniewald preveo ne za službenu nego za privatnu uporabu.) Zato 
Kniewald još jednom smatra da je dubrovački evanđelistar — osim hi- 
mana i sekvencija — za gornje krajeve »jedan uspjeli pokušaj, koji 
treba korekture naknadno, kad već nije bilo prethodno dogovora« 
(str. 581). Tu je misao prihvatio i sam biskup dubrovački Marčelić. Tako 
će dubrovački lekcionar postati opći lekcionar. 

U slijedeća dva broja (50 i 51) lista podvrgava Vlašićak detaljnjoj 
jezičnoj analizi cio Vlašićev lekcionar'“ imperfektima, riječi Isukrst 
(»Ne će valjda dalmatinski puk odlučivati, kako će Crkva zvati svoga 
Spasitelja.«), mnogim arhaizmima u višnjih, došasti, budućida (?) letu- 
šti) i dalmatinizmima (njih nabraja osobito mnogo npr. opsluživati 
(= držati), pitati (= tražiti), svrha (= konac), kako (=kao), iskrnji 
(= bližnji), tuđicama (kao trpeza, tablica, odstraniti, podučiti, provi- 
djeti) i ostalim pogreškama, kao npr. straga do nogu njegovih, svaki od 
vas, koji se ne odreče, za ništa, glede, gorućega, koji htjet bude, zločin 
(?) djelomično (?), dnevno, godišnje (mj. na dan, na godinu), odvjeto- 
vanje, u znak, odnimati, utjecaj (germanizam), pitt, ob desnu, ubojstvo 
(bolje: ubistvo ?), izraz (?), oživjet (mj. oživit), sin čovječanski (mj. 
čovječji, čovječanski je onaj koji pripada čovječanstvu), Jeruzalemlja- 
ni (mj. Jeruzalemci), Samaritanac (mj. Samarijac, Samarjanin), pri- 
sutan (mj. nazočan), četverovlasnik, obnašati dostojanstvo itd, 

Na kraju priznaje da i među dalmatinskim svećenicima ima bo- 
ljih književnika, ali smatra da »Vlašić, izvrstan biblicista, koji bi trebao 
da bude pozvan u Zagreb, nije osobiti poznavalac hrvatskog jezika«, 
a u dubrovačkom odboru nije bilo nijednoga filologa. A trebalo je 
svakako doći na dogovor u Zagreb, ako već nije bilo moguće u Sa- 
rajevo i Đakovo. 

U istom broju, jednu stranicu kasnije (str. 606), odgovara Vlašićak 
i Kniewaldu pod naslovom Knjige sa 7 pečata. Protiv njega smatra da 
s obzirom na Vlašićev evanđelistar ne može biti govora o kompromisu 


Par gi vapno 
14 VLAŠIĆAK, Ivanko, Evanđelistar o. Petra Vlašića: KL 72(1921), 590—592 i 602—605. 

i da nikakvi dodaci ni umeci ne bi pomogli. A da ne propadne trud i 
novac u nj uložen, potiče da se ta knjiga u Banskoj Hrvatskoj kupuje 
za knjižnice i privatnu upotrebu. Opet predlaže neke svećenike koji 
bi mogli ući u odbor za priređivanje novog Evanđelistara i Obrednika. 
Zanimljivo je da u taj odbor predlaže i neke filologe svjetovnjakets 
(Maretića, Andrića, Ivšića), ali opet (je H to tipično?) ni jednoga 
bibličara. 

U posljednjem (52) broju 1921. godine ušao je u diskusiju i U. 
Talija!* On želi upozoriti na nešto što je izbjeglo svim dosadašnjim 
recenzentima. Svatko od njih, smatra on, ima pravo sa svoga »stanovi- 
šta«. Pitanje je samo koje je stanovište pravo. Ono pak valja odrediti 
prema svrhi lekcionara. A svrha je lekcionara »da se puku, koji se 
sabire u crkvu, između kojega imade i ukih, a najviše neukih, preko 
sv. Mise prikažu neke vjerske istine i historijski događaji, tim se nje- 
gov duh uzdigne Bogu i pobude mu se u duši nabožna čuvstva, a to 
čitanjem prijevoda iz Biblije u jeziku njima dobro poznatomu« (str. 615). 

S toga motrišta ne bi imali pravo oni koji bi pretjerivali u jezič- 
nom purizmu, jer lekcionar nije gramatika, ni sintaksa ni antologija 
iz koje bi trebalo učiti jezik; ne bi imali pravo ni oni koji bi pošto-poto 
htjeli istrijebiti sve arhaizme, pa i one kojih je značenje dobro poznato, 
jer bi u obrnutu slučaju govorili puku nerazumljivim, neobičnim pa i 
odvratnim jezikom. 

Ne bi imali pravo ni oni koji bi pod svaku cijenu htjeli zadržati 
sve hebraizme i helenizme, ako oni smetaju jasnoći jezika, a tako ni oni 
koji bi se zaljubili u lokalizme i provincijalizme koji bi velikom dijelu 
općinstva bili nerazumljivi. Na ovome mjestu Talija zapaža nešto veoma 
važno: da razumljivost teksta i njegova prijevoda ne ovisi toliko o 
vanjskoj formi i koloritu, koliko o poznavanju podloge i pozadine 
teksta, u ovom slučaju o poznavanju biblijskih realija i ekonomije 
spasenja. Problem razumijevanja Pisma daleko je dublji nego što je 
pitanje jezika i njegova vanjskog izražaja. Jedan te isti izričaj može 
se različito razumjeti, već prema tome koliko se poznaju okolnosti 
na koje se odnosi, a i prema psihološkoj dispoziciji. Osim prijevoda 
potrebna je, dakle, i biblijska inicijacija. Bez nje nije moguće razu- 
mjeti ni najrazumljiviji prijevod. 

S gornjeg je motrišta najopravdaniji zahtjev onih koji smatraju 
da lekcionar namijenjen svim biskupijama mora odgovarati zahtjevima 
i tradicijama pojedinih biskupija. Samo je, opaža Talija, veliko pi- 
tanje da li je to moguće ostvariti. Ako se uzme u obzir da 90% onih 
kojima je namijenjen lekcionar nije učilo književni jezik, a k tome i 
mnoštvo naših narječja, pa onda konzervativnost priprostog puka, izgle- 
da, misli Talija, da to nije moguće. A on i ne vidi baš da bi bilo po- 
trebno imati jedan jedinstveni lekcionar za sve naše biskupije. To čak 
ni Crkva, uvjeren je Talija, ne smatra potrebnim jer je u liturgiju 
uvela i grčki i latinski i sirski i »glagoljski« jezik. 


15 Protivno misli Kniewald, kako smo već vidjeli. I Vlašićak u KL 73(1922), 55 kaže 
do svjetovnjaci, baš nisu potrebni jer ima svećenika koji potpuno znaju hrvatski jezik, ali 
ako svjetovnjaci budu pozvani, »učinili smo sve što je u našim 

1€ Jos nekoliko riječi o dubrovačkom Dvandelištaru: KL TAUŠ2), 615—617. 

Talija je unio mnogo svjetla u ovu polemiku (samo ga ni jedna 
strana nije pravo iskoristila, svaka ga je shvatila sebi u korist), ali ga 
danas treba dopuniti bar s tri točke: 1) Njegovim se rješenjem pro- 
blem s motrišta prenosi na svrhu. A onda nastaje daljnje pitanje: je 
li dobro definirana svrha lekcionara. Čini mi se da je Talija definira 
s jednog odveć intelektualističkog polazišta. Šteta da nije bolje razra- 
dio svoju inače izvrsnu primjedbu da u razumijevanje teksta ulazi i 
psihološki momenat. Tekst poručuje ne samo time što prenosi jedan 
smisao. Prijevod, drugim riječima, mora prenijeti i uzavrelost, tempe- 
raturu teksta, i njegovu dojmljivost, ritmičnost, sonornost, napetost, 
sažetost... Zato: 2) Bitna je komponenta prijevoda jezik, ne samo 
ukoliko više ili manje vjerno, više ili manje jasno prenosi smisao 
izvornika, nego ukoliko taj smisao prenosi sa svim komponentama 
koje djeluju ne samo na um čovjekov nego na čovjeka kao umno-voljno- 
-religiozno biće. U tom pak smjeru arhaizmi, stilemi (koji su baš ne- 
obične riječi), vjernost nekim konstrukcijama, literarnim procedurama, 
semitizmima itd. mogu imati svoje nezamjenjivo značenje. 3) A treba 
svakako računati i s odgojnom funkcijom jezika: jezik kao odraz 
mentaliteta oblikuje ljude, mijenja im nazore, pomaže da se razvijaju. 
U tom smjeru imaju svoju vrijednost arhaizmi, ne manje važnu od 
neologizama. Tako je, mislim, za pravo prenošenje biblijske poruke 
neophodno potrebno oživjeti pojam biblijske »pravednosti« (po kojoj 
je Bog pravedan ne ukoliko grešnika kažnjava, nego ukoliko ga saža- 
ljuje i oprašta mu). Jednako je tako potrebno stvoriti novu riječ za 
berith ili poterion, jer zavjet, odn. kalež ni pojmovno ni dojmovno 
ne odrazuju izvornik. Sve je to potrebno i uz cijenu da pravednost, u 
prvi mah ne bude jasna, da Savez djeluje »neteološki« ili pak čaša 
odveć profano. 

U 1. broju Katoličkog lista 1922. javlja se ponovno Subotić (ne više 
kao Ratanensis) pod naslovom: Dubrovački kao opći lekcionar.1 Po 
tom je naslovu već jasno da je članak replika na Kniewaldovu kritiku 
izašlu u 49. broju 1921. Subotić najprije ističe zlatnu nit koja se pro- 
vlači kroz oba dosadašnja Kniewaldova članka: dobru volju da se 
dubrovački lekcionar ne odbije, nego da se primi u sve biskupije. 
Ali mu se ne sviđa što to traži uz dva uvjeta: preinake i provizornost. 
Ti uvjeti »nekako nehotice izdaju strah od umišljenog provincijalizma«. 
Zatim se okomljuje na separatizam: »Dah separatizma, kad odbijamo 
ili osuđujemo djelo braće iz drugoga kraja, pa bilo to djelo i pohvalno 
i opravdano, ali nepoćudno ili zlo shvaćeno, nije izdajstvo proti crkvi 
i domovini (kako je to nekako insinuirao Kniewald), nego posljedica 
milieua, gdje smo se uzgojili« (str. 7). 

Smatra zatim: dogovor stručnjaka svih biskupija, ako je moguć, in 
abstracto je opravdan, ali in concreto nije uvjet uspjeha ni jamstvo 
da se knjiga može prihvatiti. O tom treba da odlučuje nutarnja vrijed- 
nost knjige, prijevod i oprema. A interdijecezanski bi je odbor možda 
zbog razložnih misli poslao »ad calendas graecas«. A osim toga za 
uspješnost bi posla takve komisije najprije valjalo riješiti pitanje: 
treba li iz liturgijskih knjiga izbaciti već ustaljene čisto crkvene riječi 


11 KL 73(1922), 79. 

i izraze posvećene starinom? To pitanje postavlja osobito s obzirom 
na korablja (stsl. korab) koju u novije vrijeme na sjeveru zamijenjuju 
kovčegom, što on smatra anahronizmom. 

U svom Odgovoru na prigovore! odgovara Vlašić svojim kritiča- 
rima Vlašićaku i Kniewaldu. Iskreno najprije priznaje da su mnoge 
Vlašićakove primjedbe posve na mjestu i da bi bolje bilo da su do- 
tična mjesta prevedena onako kako Vlašićak predlaže. Ali među nje- 
govim primjedbama ima i pretjeranih. Nabraja mjesta u kojima Vla- 
šićak nema pravo. Napose prigovara njegovoj neraspoložnosti prema 
»dalmatinkama«, dalmatinizmima. Kaže da su neke od tih riječi pri- 
hvaćene i u narodnim pjesmama, i u Ivekovićevu Rječniku, »a opet, 
ako su dalmatinke, to su i hrvatice, možda puno ljepše nego bano- 
vinke: zašto dakle da ih se prevrne i odbaci. Kad bi se iz hrvat. rječnika 
izbacile sve one riječi, koje su uzete iz dubrovačkih pjesnika i dal- 
matinskih pisaca, koliko bi taj Rječnik bio tanji!!« (str. 29). 

Na prigovor pak (Kniewaldov i još nekih) da je gornja Hrvatska 
stavljena pred gotov čin, Vlašić odgovara da on i njegov odbor uopće 
nije reflektirao na službeno uvođenje svoga Evanđelistara u sve bisku- 
pije. To obrazlaže kratkim historijatom postanka toga djela. 

Kad je 1914. počeo posao na Evanđelistaru, morao je pothvat 
ostati u tajnosti da ga talijanaši ne spriječe kao što je austrijska vlada 
dala spaliti čitavo Milinovićevo izdanje glagoljskog misala. I nitko tada 
još nije mislio na to da bi ovo mogao biti Evanđelistar za sve biskupije. 
I kad je, već nakon sloma Austrije, 1918. rukopis dovršen, još uvijek 
nije na to nitko reflektirao, jer još nije iz Rima bila dana dozvola da 
sve naše biskupije mogu poslanice i evanđelja u misi čitati na hrvat- 
skom, što se od davnine činilo u Dalmaciji i Hercegovini. Zato se i 
računalo da će to biti Evanđelistar za dalmatinske biskupije, za her- 
cegovačke i eventualno za bosanske. Kad je pak, u toku tiskanja, stigla 
dozvola za sve biskupije, onda je već tiskani dio dubrovačkoga Evan- 
đelistara odnesen u Zagreb biskupima na uvid. Dojam nije bio loš, i 
tiskanje je nastavljeno. 

Bilo bi dobro, kaže Vlašić s ponešto ironije, da je rukopisom obi- 
šao sve naše krajeve i dogovarao se i savjetovao sa svima, ali je uvje- 
ren da uza sve to ne bi svima ugodio, a nije mu to ni bilo moguće. 
A rukopis se bojao okolo slati da se ne izgubi kao Počinin rukopis. 

Sada je na biskupima da odluče hoće li i kako prihvatiti Evanđeli- 
star ili ne. Prihvate li ga, imat ćemo zajednički Evanđelistar. Ako pak 
ne, svatko će pjevati po svoju, »ali ćemo, nadam se, svejedno imati 
zajednički vez lubavi«. 

Najzad u članku Glas Dalmacije, Hercegovine, Bosne i Istre!» iznosi 
Vlašić mišljenja tih krajeva o Evanđelistaru i o jeziku u crkvenim 
knjigama uopće. Navodi mnogo svjedočanstava o tom kako »svi ovi i 
toliki drugi naši spisatelji i ugledni svećenici jednoglasno odobravaju, 
kao najpodesniji za naše doba, onaj jezični pravac, koji je u novom 
Evanđelistaru. Ako je pao s njihove strane prigovor, bio je taj, što 
smo se puno udaljili od starine.« S tim je u vezi zanimljivo što piše 


18 KL 73(1922), 29—30 i 52—54. 
19 KL 73(1922), 65—67. 

Rešetar jedanaest godina kasnije: »... neki od starijih svećenika neće 
da upotrebljavaju (u Dubrovniku) Vlašićev Evanđelistar koji im je u 
jezičnome pogledu odveć moderan (to jest vukovski!) te se drže sta- 
roga dubrovačkoga, ili prevode iz glave tekst latinskoga misala.«2% S 
njime se slažu i oni koji su, neovisno o Wašiću (prof. Kasandrić u 
Zadru i Škarica i Katalinić u Splitu), i sami priređivali Evanđelistar. 
Glasovi odobravanja stižu čak i iz Banovine, gdje »nijesu svi zagrijani 
za novotarije u crkvi« (str. 67). I Rešetar smatra: »Ovo je dakle prvi 
naš Evanđelistar, namijenjen cijelom našem katoličkom narodu, a u 
našem općenitom književnom jeziku.« (str. 67). 

I u drugim je našim listovima i revijama bilo osvrta i kritika na 
Vlašićev Evanđelistar. Nije ih moguće ovdje sve pobrojiti. Spominjem 
samo članak koji je u uskoj vezi s ovom polemikom u Katoličkom listu. 
To je članak Novi Evanđelistar i njegovi kritičari, objavljen kao Prilog 
drugom broju Nove revije, koja je tih mjeseci upravo počela izlaziti 
u Makarskoj.! 

Prof. Niko Batistić dosta, mjestimice i odveć zajedljivim tonom, 
sažimlje sadržaj polemika Vlašić — Subotić — Kniewald — Vlašićak. 
Zapravo, samo se kratko osvrće na Kniewalda, a podulje i oštrije po- 
lemizira s Vlašićakom. 

Za Kniewalda veli da je gentleman: piše dostojanstveno i hladno- 
krvno, priznaje donekle vrijednost Evanđelistara, uzima u obzir pote- 
škoće u kojima je nastajao, priznaje učenost i vrline o. Vlašića. Pre- 
pušta Vlašiću i Mediniju da odgovore na prigovore koje im Kniewald 
upravlja: prvom što se nije dogovarao, drugome što je loše preveo 
pjesničke dijelove. 

Kao 24-godišnji profesor filologije smatra Batistić da je 90 pogre- 
šaka, koje je u Evanđelistaru našao Vlašićak, nešto kao madež ili 
čirić na inače lijepom licu uprav monumentalnoga djela. To što Vla- 
šićak napada kao pogreške smatra Batistić »prostim manama i jezič- 
nim netačnostima, koje ne... tangiraju tačnost teološkog i dogma- 
tičnog sadržaja ...« (str. 3). To su više opaske ili prigovori, među ko- 
jima ima umjesnih, neumjesnih i smiješnih. Devedeset posto dalmatin- 
skih seljaka razumije sve ono čemu Vlašićak prigovora. Batistić onda 
analizira mnoge Vlašićakove prigovore pojedinačno. Vrijedno je spo- 
menuti da se (ispravno) zalaže za Duh Sveti, jer to nije isto što i 
sveti duh. Dosta naivno brani Krst za Krista i smatra da bi zapravo 
trebalo pisati Hrist, da se sačuva korijen hrio (pomazati), a izbjegne 
korijen krio, što znači ozebsti, smrznuti se, pa bi Spasitelj umjesto 
Pomazanika mogao postati Smrznuti ili Ozebli. Kao da u Krst ne ostaje 
isti problem! I kao da je etimolologija jedini izvor značenja riječi! 

Arhaizme brani time što ih je i »Cicero Christianus« — sv. Jero- 
nim — poštovao zato da ne uzbudi narod i da sačuva eleganciju latin- 


*0 REŠETAR, Bernarđinov lekcionar ...7. 

. ži BATISTIC, Niko, Novi evanđelistar i njegovi kritičari: Nova revija 1(1922), br. 2, 
Hrbog: str. 1—8. Već je u DE broju te revije izašao prikaz Vlašićeva Evanđelistara iz pera 
dra fr. Teofila Velnića. Velnić jako hvali Vlašićevo djelo. Nasuprot svim prigovorima, smatra 
da Vlašić ne bi uspio da je protivno radio nego što je«, jer svrha Evanđelistara »da 
dotjerava pravilnost i savršenost jezika u narodu, već da iznese tačno riječ Božju i to tako 
da je inteligentan s ugodnošću sluša a priprosti sa lakoćom razumije« Većina je biskupa, 
kaže Velnić pri koncu, već prihvatila ovaj Evanđelistar, a on se nada da će to učiniti i 
ostali, »kad nestane nekojih subjektivnih razloga.« Usp. Nova revija 1(1922), 78—81. — Sam 
Vlašić citira pohvalan sud Vrkobosne, cit. mj. 66. 

skoga jezika. A za neuglađenost jezika (možda malo pretjerano) veli 
da bi bio pravi nesmisao tražiti da u jednoj ovakvoj liturgijskoj knjizi 
kao što je Evanđelistar ne bude nikakve jezične natruhe i nezgrapno- 
sti. Jer, na kraju krajeva, ljudsko je to djelo, a osim toga i Isus 
je sam nerijetko upotrebljavao tvrde i nezgrapne riječi i u njih za- 
matao najuzvišenije misli i istine. Bilo mu je više do toga da ga puk 
razumije nego do uglađenosti izraza. Zato se valja kloniti pretjeranog 
čistunstva. Stoga Batistić smatra da je Evanđelistar neuspio u tom što 
je odveć modernizirao jezik. 

Ovdje treba primijetiti da Batistić (čini se, nehotice) načinje jedan 
veoma ozbiljan prevodilački problem: je li pravi prijevod onaj koji 
»izglađuje« hrapavosti samoga izvornika. On i odviše esencijalistički 
misli, a da bi postavljao problem na ovaj način (nije ga u ono vrijeme 
ni mogao postaviti), ali se problem nužno nameće u vezi s onim o 
čemu on govori. S druge strane, i odveć prezire literarnu vrijednost i 
jezičnu eleganciju prijevoda uopće. Gdje je ona moguća, treba je i te 
kako njegovati. Problem naših lekcionara nije toliko pravilnost jezika 
(u tom pogledu naši noviji lekcionari prilično zadovoljuju) koliko ele- 
gancija, protančanost, profinjenost izraza i umjetnički duh i žar pre- 
vodilaca,2» 

U Katoličkom listu bilo se prestalo pisati o tom problemu. šutnja 
je trajala od početka veljače do kraja kolovoza. A onda se opet javlja 
Vlašićak veoma kratkim člankom »Kritika« u »Novoj Reviji«.% Iz toga 
članka doznajemo da je Uredništvo lista iznenada prekinulo »bratsko 
čarkanje«. Članak je inače jetki odgovor na Batistićevu kritiku u Novoj 
reviji. Osvrt je intoniran na Batistićeve riječi da je 24 godine bio pro- 
fesorom filologije pa da prema tome dobro znade što je jezična i stili- 
stička pogreška. Vlašićak nalazi 17 pogrešaka u Batistićevu članku pa 
mu na temelju njih osporava da bude njegovim sucem. A osim toga 
(opravdano, ali gotovo jednako zajedljivo) zamjera mu način i ton 
pisanja, a tako i to što je prešutio Talijinu ocjenu, koja, po Batistićevu 
sudu, osuđuje Vlašićevu knjigu. 

Na taj je članak reagirao Vlašić na dva mjesta: u Novoj reviji 
iu Katoličkom listu." Na oba mjesta kaže uglavnom isto: Vlašićak krivo 
tumači i Vlašića (kad misli da se Vlašić posve slaže s njegovom kriti- 
kom, i u mnogočemu neispravnom, a on je smatra pretjeranom), i 
Taliju (kad zaključuje da on osuđuje Vlašićev prijevod, a on samo re- 
cenzira mišljenja o njem), nepravedan je i prema Batistiću (pripisuje 
mu uglavnom tiskarske pogreške). Naslov je Vlašićeva interventa u 
Katoličkom listu značajan: Posljednja riječ o Evanđelistaru, Potkraj 
članka ističe Vlašić kako bi bilo poželjno da se već jednom prestane s 
ovim polemikama da ne bi došlo do još žešćih i tako se povrijedila 
ljubav. Pogotovo kad su biskupi već odobrili Evanđelistar za sve naše 
pokrajine. Tom mišlju završava i svoj članak u Novoj reviji: »Kao 
epilog dugoj polemici, koja se vodila oko ovog Evanđelistara, donosim 
svemu vič. svećenstvu na znanje, da je ovaj Evanđelistar konačno 


19 Usp. MESTROVIO, Djelomični. .. 34120). 
30 Katolički list 131922), 429430. u) 

si Novi evanđelistar i njegovi kritičari: Nova revija 1(1922), 288; Posljednja riječ o 
Evanđelistaru: KL 73 (1922), 475—476. 

odobren od svih naših Biskupa i Dalmacije i Bosne-Herce- 
govine i Banovine. Ugledni naši Biskupi nijesu dakle našli u 
ovom Evanđelistaru nikakvih arijanskih ni pelagijanskih hereza, a ni 
jezičnih 'pepeljuga', pa su blagohotno dopustili, da ga se upotrebljava 
pri službi Božjoj...« 

Ali, to nije bio epilog, kako je nakon ovakva tona, a i nakon cijele 
ove polemike, bilo i očekivati. Za dva je tjedna Vlašićak napisao odgo- 
vor: / moja posljednja o 'Evanđelistaru's*, Smatra da Vlašić nije imao 
pravo braniti Batistića, jer njegovi propusti doista nisu tiskarske, nego 
prave jezične i pravopisne pogreške. Ironički »zahvaljuje« Vlašiću za 
lekciju o bratskoj ljubavi i dodaje da Vlašić sam krši tu ljubav kad 
već na drugoj stranici uspiruje dalmatinsko svećenstvo protiv Vlašićaka. 
I završava: »Vlašićev sam 'Evanđelistar' ocijenio po svojoj sa- 
vjesti te ostajem čvrsto kod svoga suda. S vremenom će pristati 
uza me svi koji žele dati 'Bogu biserje'. Što se mene tiče, ja Vla- 
šićeva 'Evanđelistara' ne ću upotrebljavati u crkvi nikada (str. 507). 


2 KL 73(1922), 506—507. 

